ગુજરાતમાં આદિવાસીઓની સ્થિતિ અને ‘આદિજાતિ વિસ્તાર પેટા યોજના’-TASP હેઠળ સરકાર દ્વારા આદિવાસીઓના ઉત્કર્ષ માટે ખર્ચાતા નાણાં અંગે એક સર્વગ્રાહી અભ્યાસ રિપોર્ટ તૈયાર થયો છે, જેમાં જણાવાયું છે કે, રાજ્યમાં ૨૦૧૧ની વસતી ગણતરી મુજબ ૮૯.૧૭ લાખ આદિજાતિના લોકો પૈકી માત્ર ૧૧.૮ ટકા લોકો સર્વિસ ક્ષેત્રમાં તથા માત્ર ૧૧ ટકા લોકો મેન્યુફેક્ચરિંગ ક્ષેત્રમાં કામ કરે છે, જો આદિવાસી સમાજનું કલ્યાણ કરવું હોય તો આ સમાજના લોકોને શિક્ષણ અને આરોગ્ય સેવાઓ આપીને તેમને વધુ પ્રમાણમાં સર્વિસ સેક્ટરમાં તથા મેન્યુફેક્ચરિંગ ક્ષેત્રમાં લાવવા જોઈએ અને તો જ તેમનું જીવન ધોરણ ઊંચે આવી શકે.